Referat af bestyrelsesmøde den 13. maj 2025 på Dusager



Dagsorden:

1. Godkendelse af referat fra den 23. april
2. Opfølgning af sagslisten
3. Økonomi
4. Bestyrelsesseminaret den 21. – 22. august
5. TR-forum den 15. – 16. maj
6. Støtte til kandidater til kommunalvalget 2025
7. Landsklubben
8. Formands-/næstformandsmøde i Teleafdelingerne den 2. juni
9. Arbejdssituationen/SU-stof ved TDC
10. Faglige sager og forhandlinger
11. Deltagernes runde
12. Eventuelt


AD1: Godkendelse af referat fra den 23. april


Der var ingen kommentarer til referatet.


AD2: Opfølgning af sagslisten


Se sagslisten bagerst i referatet.


AD3: Økonomi


[bookmark: _Hlk193956295]Anders Knudsen gennemgik den udsendte regnskabsstatus for afdelingens regnskab, gældende frem til 30. april 2025. I forhold til budget er status følgende:
Indtægter kr. 709.998,53 hvilket er kr. 17.001,47  mindre end budget.
Udgifter kr. 1.019.324,21 hvilket er kr. 164.009,12 mindre end budget.


AD4: Bestyrelsesseminaret den 21. – 22. august


Seminaret afholdes på Hotel Fårup i Blokhus.

Materialer til seminaret udsendes efter sommerferien.


Forslag til emner der skal behandles på seminaret:
· Valg af flere TR
· Hvervning og medlemsudvikling
· Generalforsamling 2026
· Opfølgning fra gruppearbejdet på TR-forum
· Sociale tiltag – tilbud til de faglige klubber
· Medlemsfordele fra afdelingen
· Markedsføring af medlemsfordele
· Efterårets medlemsmøder
· Motorprojektet
· Ordinært bestyrelsesmøde


AD5: TR-forum den 15. – 16. maj


Der er tilmeldt 21 deltagere til mødet.

Program og dagsorden til mødet blev gennemgået.


AD6: Støtte til kandidater til kommunalvalget 2025


I forbindelse med det kommende kommunalvalg til efteråret, tilbyder Dansk Metal kandidater der er medlem af Forbundet at deltage i en valgcafe hvor der gives gode ideer til at føre valgkamp.
Dette tilbud videresender Tele Vest til evt. medlemmer der er kandidat til det kommende kommunalvalg.
Mogens Jensen varetager.


Bestyrelsen diskuterede om Tele Vest skal tilbyde kandidater, der er medlem af afdelingen, at give en mindre økonomisk støtte til at føre deres valgkamp.
Der var flertal i bestyrelsen for at Tele Vest ikke skal yde  en sådan økonomisk støtte.


AD7: Landsklubben


I Fællessparringsforum for Nuuday, er Gitte Bartholin, der afdelingsrepræsentant fra Tele Vest, blevet automatisk medlem fordi hun er blevet valgt som nu formand for virksomhedsklubben  Nuuday Erhverv, Finans og IT.
Som ny afdelingsrepræsentant blev Rasmus K. Paaskesen valgt.


Ved det netop afholdte valg af medarbejderrepræsentanter til A/S bestyrelsen i TDC Holding blev følgende valgt.

Tobias Tolstrup med Casper Moser som suppleant
Thomas Lech Pedersen med Pernille Bloch som suppleant
Zanne Stensballe med Kathe Wulff som suppleant


AD8: Formands-/næstformandsmøde i Teleafdelingerne den 2. juni


Den 2. juni mødes Teleafdelingerne, for at kigge på status på de tiltag der blev igangsat i Landsklubben for ca. et år siden.


Der er enighed i bestyrelse i Tele Vest om, at Landsklubben arbejder rigtig godt med de nye tiltag og at der er god fremdrift i tingene.  Der er også enighed om at Landsklubben skal have arbejdsro.


AD9: Arbejdssituationen/SU-stof ved TDC


Ejerne af TDC-Holding har meddelt at de tre danske pensionskasser ATP, PFA og PKA har solgt deres ejerandel, som udgør 50%, til den australske kapitalfond Macquarie, som så bliver 100% ejer af TDC Holding. Inden handlen er helt på plads, udestår der nogle godkendelser fra de Danske myndigheder. Dette forventes at være på plads i løbet af nole måneder.

Hvad skiftet i ejerskabet kommer til at betyde for den daglige drift vides enden ikke præcist. Formanden for bestyrelsen i TDC Holding har i en pressemeddelelse udtalt at driften forsætter uændret.

Tele Vest vil følge udviklingen tæt.


AD10: Faglige sager og forhandlinger


Ole Mølgaard Andersen
Tele Vest startede sidst i 2021 en LG-sag for et af afdelingens medlemmer, da medlemmet havde penge til gode ved sin tidligere arbejdsgiver som var gået konkurs. LG-sagen blev afvist, da LG vurderede at der var tale om en virksomhedsoverdragelse, hvor den nye ejer af firmaet var forpligtet til at betale de tidligere medarbejderes tilgodehavender.
Dette afviste de nye ejere imidlertid så sagen om erstatning blev i stedet rejst i civilretslige regi i foråret 2022. Lige inden sagen var berammet til behandling i retten i foråret 2025, indgik parterne et forlig, så medlemmet har nu endelig efter ca. 3½  år fået udbetalt sit tilgodehavende.


Den 12. maj blev der underskrevet aftale om lønregulering pr. 1. marts 2024. der er lige som sidste år lavet to aftaler, en for Nuuday og en for TDC-NET.
Fælles for de to aftaler er at langt de fleste ulempetillæg reguleret for 2025, 2026 og 2027 med 3,5%, samt at lønnen til elever og lærlinge reguleres 0,5% over den gældende mindsteløn for områderne.
Aftalen for Nuuday indeholder lige som sidste år udelukkende individuelle lønreguleringer. Der er en garanteret samlet mindste reguleringsramme på 1,45% af den samlede lønsummen. 
Aftalen for TDC-NET giver alle en generel regulering af grundlønnen på 1,85%. Herud over er der mulighed for individuel lønregulering.


AD11: Deltagernes runde


Mogens Jensen
Som ny kontaktperson fra Forbundet til Motorprojektet, har Tele Vest fået tildelt Peter Basse Jensen.
I sidste uge havde Andres Knudsen og jeg et møde med ham. Her gennemgik og justeret vi afdelingens fokusplan i Motorprojektet, så nedenstående er det vi nu arbejder efter.
· Større fokus på medlemspleje/fastholdelse.
· Mere fokus på hvervning af nye medlemmer, blandt medarbejdere der har været ansat lidt længere.
· Mere fokus på servicetjek til medlemmerne og registrering heraf.
· Registrering af de virksomhedsbesøg, som vi allerede laver mange af.


Brian Emig
Flytningen af den interne IKUF-fond i TDC, til den store kollektive fond skrider lige så stille frem. Der arbejdes stadig med en dato der hedder den 1. juli 2025.


AD12: Eventuelt


Bestyrelsesmødet der er planlagt til den 11. juni flyttes til den 25. juni.
Ole Mølgaard Andersen varetager.


Referent
Ole Mølgaard Andersen

	Nr.
	Beskrivelse
	
	
	Ansvarlig
	
	Dato
	
	Status

	
	
	
	
	
	
	
	
	
	

	260
	OK25
	
	
	
	OMA
	
	19/1 2024
	lukkes

	
	
	
	
	
	
	
	
	
	

	266
	Service pligtig afgangsalder
	
	BE/MJ
	
	28/8 2024
	videreføres

	
	
	
	
	
	
	
	
	
	

	271
	Seniorfest 2026
	
	
	OMA/BE
	
	12/3 2025
	videreføres

	
	
	
	
	
	
	
	
	
	

	272
	TR-forum 15. - 16. maj
	
	
	MJ/CO
	
	12/3 2025
	videreføres

	
	
	
	
	
	
	
	
	
	

	273
	1.maj faglige klubber
	
	
	AK
	
	12/3 2025
	lukkes

	
	
	
	
	
	
	
	
	
	

	274
	Rette vedtægter på I-drev
	
	OM
	
	23/4 2025
	videreføres

	
	
	
	
	
	
	
	
	
	

	275
	Kandidat sparringsforum Nuuday 
	GB
	
	23/4 2025
	videreføres

	
	
	
	
	
	
	
	
	
	

	276
	Valgcafe udsendes til medlemmer
	
	MJ
	
	13/5 2025
	
	









